Eduards Jaunzems

Eduards Jaunzems ( — ) bija Latvijas politiķis un sabiedrisks darbinieks. Bijis Cēsu pilsētas galva, 1. un 2. Saeimas deputāts, Latvijas Sociāldemokrātiskās strādnieku partijas, vēlāk Neatkarīgo sociālistu biedrs.

 Dzīvesgājums 
Dzimis 1872. gadā 21. septembrīLatvijas darbinieku galerija, 1918-1928 , 1929, 54. lpp Cēsu apriņķī, Liepas pagasta Jaunzemos kā zemes īpašnieka dēls. Mācījās Liepas pagasta un Āraišu draudzes skolās, 1890. gadā absolvēja Dr. Harnacka reālskolu Cēsīs. Piedalījās krievu-japāņu karā, tad strādāja kā kantorists un grāmatvedis Krievijā un Rīgā, vēlāk Cēsīs un Līgatnē.

Pirmā pasaules kara sākumā viņu iesauca Krievijas Impērijas armijā, 1917. gadā pārnāca uz latviešu strēlnieku rezerves pulku. 1917. gada 15. maijā atvaļināts.

1917.-1918. gadā Eduards Jaunzems darbojās Cēsu apriņķa strādnieku padomē. No 1919. gada jūnija līdz 1922. gadam bija Cēsu pilsētas štata un pilsētas galvas amatos.

No 1922. gada 7. novembra līdz 1928. gada 5. novembrim darbojies kā 1. un 2. Saeimas deputāts, sākumā kreiso sociāldemokrātu frakcijā, bet no 1928. gada 2. maija iestājās neatkarīgos sociālistos. Vēlāk strādāja par grāmatvedi-darbvedi.

Miris 1935. gada 10. februārī.

 Atsauces 

Kategorija:1872. gadā dzimušie
Kategorija:1935. gadā mirušie
Kategorija:Cēsu novadā dzimušie
Kategorija:1. Saeimas deputāti
Kategorija:2. Saeimas deputāti
Kategorija:Cēsu pašvaldības vadītāji